EL
C 252/54
Επίσημη Εφημερίδα της Ευρωπαϊκής Ένωσης
17.7.2023
Λόγοι ακυρώσεως και κύρια επιχειρήματα Προς στήριξη της προσφυγής της, η προσφεύγουσα προβάλλει ένα μόνο λόγο ακυρώσεως ο οποίος διαρθρώνεται σε δύο επιμέρους σκέλη: με την απόφασή της περί πλήρους δημοσιοποίησης του καταλόγου των βοηθητικών που υπάρχουν στην τυποποίηση των αντιπροσωπευτικών χρήσεων, η EFSA υπέπεσε σε πλάνη περί το δίκαιο και σε πρόδηλο σφάλμα εκτιμήσεως. — Η προσφεύγουσα υποστηρίζει ότι ο κατάλογος των βοηθητικών τον οποίο η EFSA θέλει να δημοσιοποιήσει — ο οποίος αφορά το αντιπροσωπευτικό προϊόν που κατατέθηκε για τον φάκελο ανανέωσης της δραστικής ουσίας — βάσει του κανονισμού (EΚ) 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (1) αποτελεί εμπορικά ευαίσθητη και εμπιστευτική πληροφορία. — Η προσφεύγουσα υποστηρίζει περαιτέρω ότι μια τέτοια δημοσιοποίηση από την EFSA θα συνιστούσε παράβαση του άρθρου 4, παράγραφος 2, πρώτη περίπτωση, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου (2), και του άρθρου 6, παράγραφος 1, κανονισμού (EΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006 (3).
Συνιστά, επίσης, παράβαση του άρθρου 63 του κανονισμού (ΕΚ) 1107/2009.
(1) (2) (3)
Κανονισμός (EΚ) 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ 2009, L 309, σ. 1).
Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (EE 2001, L 145, σ. 43).
Κανονισμός (EΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).
Προσφυγή της 14ης Μαΐου 2023 — WN κατά Επιτροπής (Υπόθεση T-254/23) (2023/C 252/66) Γλώσσα διαδικασίας: η ιταλική Διάδικοι Προσφεύγουσα: WN (εκπρόσωπος: M. Velardo, δικηγόρος) Καθής: Ευρωπαϊκή Επιτροπή
Αιτήματα Η προσφεύγουσα ζητεί από το Γενικό Δικαστήριο: — να ακυρώσει την απόφαση της 5ης Μαΐου 2022 περί μη εγγραφής της στον εφεδρικό πίνακα προσλήψεων του διαγωνισμού EPSO/AD/380/19-AD7, — να ακυρώσει την απόφαση της 15ης Ιουλίου 2022, με την οποία απορρίφθηκε η αίτηση επανεξέτασης της μη εγγραφής της στον εφεδρικό πίνακα προσλήψεων του διαγωνισμού EPSO/AD/380/19-AD7, — να ακυρώσει την απόφαση της αρμόδιας για τους διορισμούς αρχής (ΑΔΑ) της 14ης Φεβρουαρίου 2023, η οποία τεκμαίρεται από τη σιωπή της Ευρωπαϊκής Υπηρεσίας Επιλογής προσωπικού (EPSO) επί τέσσερις και πλέον μήνες, περί απορρίψεως της διοικητικής ενστάσεως που είχε υποβάλει στις 14 Οκτωβρίου 2022 δυνάμει του άρθρου 90, παράγραφος 2, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ)· — να καταδικάσει την Επιτροπή στα δικαστικά έξοδα.